หลังจากดูดเด็กออกแล้วทำไมเลือดออกไม่เยอะ ท้องก็ไม่ปวด มันเป็นอะไรหรือป่าวค่ะ
สวัสดีค่ะ การดูดเด็กออกในกรณีนี้น่าจะหมายถึงทำการทำแท้งด้วยการขูดมดลูกนะคะการขูดมดลูกคือการที่แพทย์ใส่เครื่องมือทางการแพทย์เข้าไปในมดลูก เพื่อขูดนำเลือดที่ตกค้างหรือตัวอ่อนในมดลูกออกมาหลังขูดมดลูกอาจมีอาการปวดหน่วงท้องน้อย ร่วมกับเลือดออกผิดปกติทางช่องคลอดได้อยู่ในประมาณ 1-2 อาทิตย์แรก แต่ควรค่อยๆจางไป และไม่จำเป็นต้องเกิดในหญิงทุกคน บางคนหากขูดออกมาจนหมด มีเลือดเหลือค้างในมดลูกน้อย ก็จะมีเลือดออกตามมาน้อยได้ค่ะโดยหลังขูดมดลูกส่วนใหญ่ แนะนำให้งดการมีเพศสัมพันธ์ไปประมาณ 2-4 อาทิตย์เพื่อป้องกันการติดเชื้อหรือตกเลือดหลังขูดมดลูก และควรคุมกำเนิดไปอย่างน้อย 1-2 เดือน ให้ร่างกายได้ฟื้นตัวสังเกตอาการเลือดออกผิดปกติมากทางช่องคลอด มีไข้ มีตกขาวที่มีกลิ่นเหม็นหลังขูดมดลูก ถ้ามีควรกลับไปพบแพทย์ทันที